《上平西 泰和南征作》
金朝·刘昂

趸锋摇，螳臂振，旧盟寒。恃洞庭、彭蠡狂澜。天兵小试，百蹄一饮楚江干。

捷书飞上九重天。春满长安。

舜山川，周礼乐，唐日月，汉衣冠。洗五州、妖气关山。

已平全蜀，风行何用一泥丸。有人传喜，日边路、都护先还。

作者简介：济南人，字次霄。以先有一刘昂，故称小刘昂。善诗。有才誉。章宗承安五年进士。历鄠、邹平二县令。